
STUDIU DE OPORTUNITATE
privind aprobarea Studiului de oportunitate şi întocmirea unui Raport de Evaluare, în vederea vânzării directe a unui teren, proprietate privată a Municipiului Baia Mare, în suprafață totală de 60 mp, aferent extindere, situat în Baia Mare, str. Victoriei, nr. 128, ap. 1, în favoarea proprietarei construcției edificate pe acesta..

Prin adresa doamnei Peșteșan-Pușcaș Daniela-Nicoleta, în calitate de administrator al S.C. KINETIC POINT S.R.L., înregistrată la Municipiului Baia Mare cu nr. 47203/02.09.2025, completată cu adresa nr. 61182/14.11.2025, solicită cumpărarea terenului în suprafaţă totală de 60 mp, aferent extindere, situat în Baia Mare, str. Victoriei, nr. 128, ap. 1.

Conform C.F. nr. 133834 Baia Mare, terenul în suprafată de 60 mp, aferent extindere, situat în Baia Mare, str. Victoriei, nr. 128, ap. 1, situat în intravilan, este proprietatea privată a Municipiului Baia Mare și are categoria de folosință de curți-construcții. Pe acest teren este intabulată construcția identificată prin nr. cadastral 133834-C1, având suprafața construită la sol de 60 mp, extindere, construită în anul 2001, aflată în proprietatea Kinetic Point S.R.L.. 

Extinderea este construită la cabinetul de Kinetoterapie situat la parterul blocului de pe str. Victoriei, nr. 128, ap. 1, identificat prin C.F. nr. 105143-C1-U5 Baia Mare, acesta fiind, de asemenea, proprietatea S.C. KINETIC POINT S.R.L..

A fost emisă Autorizația de Construire nr. 522/03.10.2001, pentru executarea lucrărilor de extindere, amenajare spațiu comercial, deschidere acces din exterior. Lucrările au fost recepționate în baza Procesul verbal de recepție la terminarea lucrărilor de construire nr. 1/09.06.2023.

Certificatul de Urbanism nr. 897/19.06.2025 poate fi utilizat în scopul declarat pentru vânzare-cumpărare teren aferent extinderii spațiului comercial.
.
 Cap. I. OBIECTUL VÂNZĂRII

Imobilul care face obiectul vânzării, este terenul în proprietatea privată a Municipiului Baia Mare, identificat prin C.F. nr. 133834 Baia Mare, nr. cadastral 133834, în suprafaţă de 60 mp, aferent extindere, situat în Baia Mare, str. Victoriei, nr. 128, ap. 1. Concesionat în baza Contractului de concesiune nr. 419/04.08.2023. 

Cap. II. MOTIVAȚIA VÂNZĂRII
Motivele de ordin estetic, legislativ, economic, financiar şi social care impun vânzarea unor bunuri - terenuri, sunt următoarele:
- prevederile art. 364 din OUG nr. 57/2019 privind Codul administrative, care precizează că terenurile proprietate privată a unităților administrativ teritoriale pot face obiectul unei vânzări „Prin excepţie de la prevederile art. 363 alin. (1), în cazul vânzării unui teren aflat în proprietatea privată a statului sau a unităţii administrativ-teritoriale pe care sunt ridicate construcţii, constructorii de bună-credinţă ai acestora beneficiază de un drept de preempţiune la cumpărarea terenului aferent construcţiilor. Preţul de vânzare se stabileşte pe baza unui raport de evaluare, aprobat de consiliul local sau judeţean, după caz”,
- prevederile HCL nr 371/2007, prin care au fost stabilite preţurile  unitare de vânzare, actualizate, pentru terenurile proprietate privată a Municipiului Baia Mare, afectate de supraedificate proprietate privată, în natură extinderi şi accese la spaţiile de locuit, supuse schimbării de destinaţie, precum şi pentru terenurile aferente balcoanelor şi extinderilor edificate pentru îmbunătăţirea confortului locuinţelor,
- prevederile art. 586 din Codul Civil republicat, care definesc notiunea de buna-credintă a constructorului, după cum urmează:

,, Art. 586: Buna-credinţă a autorului lucrării
[bookmark: do|ctIII|ttII|caII|si3|ss5|ar586|al1](1)Autorul lucrării este de bună-credinţă dacă se întemeiază fie pe cuprinsul cărţii funciare în care, la data realizării lucrării, era înscris ca proprietar al imobilului, fie pe un mod de dobândire nesupus înscrierii în cartea funciară, dacă, în ambele cazuri, nu rezulta din cartea funciară şi nu a cunoscut pe nicio altă cale viciul titlului său.
[bookmark: do|ctIII|ttII|caII|si3|ss5|ar586|al2](2)Cu toate acestea, nu poate invoca buna-credinţă cel care construieşte în lipsa sau cu nerespectarea autorizaţiilor cerute de lege.
[bookmark: do|ctIII|ttII|caII|si3|ss5|ar586|al3](3)Dispoziţiile alin. (1) şi (2) sunt aplicabile şi autorului lucrării care se întemeiază pe un drept de superficie sau pe orice alt drept care, potrivit legii, îi permite, realizând o lucrare asupra imobilului altuia, să devină proprietarul acesteia.’’


-  administrarea eficientă a domeniului privat al Municipiului Baia Mare pentru atragerea de venituri suplimentare la bugetul local.
Cap. III. ELEMENTE DE PREȚ
3.1. Preţul de vânzare al terenului, stabilit prin Hotărârea Consiliului Local nr. 371/2007, respectiv 40 EURO/mp plus TVA, echivalentul în lei la data plăţii, pe care îl considerăm ca echivalent pentru această estimare, se stabileste legal de către Consiliul Local în baza unui  Raport de Evaluare întocmit de către un evaluator autorizat ANEVAR, care va fi întocmit în anul în care se aprobă vânzarea efectivă.

3.2. Conform Grilei Notarilor Publici, terenul este situat în Zona 2 Semicentrală - Cartier, având valoarea de 350 lei/mp, iar valoarea acestuia este de 21.000 lei aproximativ 4.125,97 EURO (la cursul BNR din data de 10.12.2025 de 5.0897 lei/EURO).

3.3. Conform contractului de concesiune, până la data de 08.05.2048, când se încheie contractul de concesiune, s-ar încasa o redevență totală de 165.111,84 lei, aproximativ 32.440,38 EURO (la cursul BNR din data de 10.12.2025 de 5.0897 lei/EURO).

3.4. Taxele notariale pentru  încheierea în formă autentică a contractului de vânzare -cumpărare vor fi achitate de cumpărător.
3.5. În cazul aprobării realizării raportului de evaluare, contravaloarea lui se va achita din bugetul local, urmând ca, în situatia în care se aprobă vânzarea, să se recupereze de la cumpărător.
Cap. IV. MODALITATEA DE VÂNZARE
Procedura de vânzare propusă este vânzarea directă în favoarea concesionarului terenului aferent imobilului, conform prevederilor art. 364, alin.(1) din OUG nr.57/2019 privind Codul administrativ. 
Cap. V. CONCLUZII
Având în vedere  prevederile legale mai sus mentionate, considerăm că nu există impedimente legale pentru vânzarea acestui teren. 

Din punct de vedere al oportunitătii financiare, dacă se aprobă vânzarea terenului, s-ar încasa la bugetul local o sumă de aproximativ 2.400 EURO plus TVA, respectiv 40 Euro/mp, calculată la tarifele stabilite în baza HCL nr. 371/2007, sumă care poate fi mai mare sau mai mică, conform Raportului de Evaluare, prin care se va stabili prețul terenului.

Dacă terenul ar rămâne în continuare concesionat, până la data de 08.05.2048, când se încheie contractul de concesiune, s-ar încasa o redevență totală de 165.111,84 lei, aproximativ 32.440,38 EURO (la cursul BNR din data de 10.12.2025 de 5.0897 lei/EURO).  

În ambele situaţii proprietarul/concesionarul achită impozitul pe teren/ redevența.

Dacă se aprobă vânzarea terenului, termenele pentru realizarea si finalizarea operatiunilor ar fi:

31.12.2025  – aprobare Studiu de oportunitate;
31.01.2026  – întocmire Raport  de evaluare;
28.02.2026  – aprobarea vânzării;
31.03.2026  – încheiere contract vânzare-cumpărare.

